Vit bjarga lívum við orðum. Ein heilt stuttur setningur, ein mynd ella eitt hjarta kann gera størri mun, enn tú kanst ímynda tær. Nassima situr í fongsli, tí hon hevur arbeitt og tosað hart um manglandi rættindi hjá kvinnum. Alt sítt lív hevur Nassima virkað fyri kvinnurættindum í Saudi Arabia. Hon er ein av fleiri kendum aktivistum, sum hava arbeitt saman fyri rættindum hjá kvinnum í Saudi Arabia at koyra bil, og at flyta seg runt uttan at mannliga verji teirra skulu góðkenna hetta. Í Saudi Arabia er lóggávu, sum áleggur kvinnum at biðja um loyvi frá sínum mannaliga verja, tá tær skulu nakað. Tað kann vera alt frá stórum til smá ting, s. s. at fara út, at ferðast, at gifta seg, at arbeiða og at søkja sær heilsuhjálp. Fleiri av hesum lógunum eru broyttar og eru mildari í dag enn fyri fáum árum síðani. M. a. tí at Nassima og aðrar við henni hava arbeitt fyri at fáa hesar lógir broyttar. Andsøgnin er tó, at fleiri av hesum kvinnum framvegis sita handan rimar. Í 2016 skrivaði Nassima“ Hví er tað ikki ásettur ein aldur, tá ein kvinna er vaksin, og sjálv kann taka ábyrgd fyri egnum lívi og avgerðum í lívi sínum?” Nassima varð handtikin fyri hennara friðarliga mótmæli í juli 2018. Í fongslinum hevur hon verið fyri píning. Hon hevur verið avbyrgd frá hinum fangunum frá feburar 2019 til feburar 2020. Hon sleppur at ringja einaferð um vikuna, men tey noktað henni vitjan. Sakførari hennara sleppur heldur ikki at vitja hana. . Hóast alt hetta hevur Nassima og familja hennara ikki mist vónina. Og tað skulu tey heldur ikki. Tú kanst vera við til at halda vónini uppi og at heita á myndugleikarnar í Saudia Arabia um at lata Nassimu leysa beinanvegin. Málini, vit skriva fyri, eru eitt gott grundarlag fyri etiskum og moralskum kjaki um rættindi, ábyrgd og skyldur. Næmingarnir fáa styrkt teirra fatan av umheiminum og okkara sambandi við onnur lond og menniskju. Søga og samfelagsfrøði: her kundi verið undirvíst í heimsyvirlýsingini hjá ST og hvussu vit yvirhøvur fingu yvirlýsingina at byrja við. Í eldru flokkunum kundi eisini verið komið inn á ST, um felagsskapir, demokrati og rættarsamfelag og politiskar ideologir. Eisini ber til at koma inn á søguna og støðuna hjá ávísa landinum. Føroyskt, danskt, enskt, spankt og franskt: næmingarnir kunnu fáa vitan um, hvussu ávís orð og ávíst mál kann rigga. Hetta kann læra tey at úttrykkja seg klárt og samanhangandi í einum formi, sum hóskar seg til slagi av brævi og støðuna. Og er málið frá einum landi, hvør mál næmingarnair læra, er jú euðsæð at skriva brævið á hesum máli. Landalæra: her ber til at koma inn á heimspartar, lond og mentanir. SOLEIÐIS VIRKAR TAÐ: AMNESTY KANNAR MANNARÆTTINDABROT KRING ALLAN HEIM FÓLK KRING ALLAN HEIM SKRIVA BRØV Tú kann lesa meria um okkara cookies í stillingunum her. Neyðugar Hetta eru neyðugar cookies sum gera teir grundleggjandi stillingar á heimasíðuni, so at allar funkur virka sum tær skulu.